***** ΚΑΝΟΝΙΣΜΟΣ (ΕΟΚ) αριθ. 3200/88 ΤΗΣ ΕΠΙΤΡΟΠΗΣ της 18ης Οκτωβρίου 1988 για την τροποποίηση του κανονισμού (ΕΟΚ) αριθ. 3016/88 περί καθορισμού ορισμένων λεπτομερειών για την εφαρμογή τιμών συναλλάγματος στους τομείς της ζάχαρης και ισογλυκόζης Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 2306/88 (2), τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 σχετικά με την αξία της λογιστικής μονάδας και τις τιμές μετατροπής που πρέπει να εφαρμόζονται στα πλαίσια της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 1636/87 (4), και ιδίως το άρθρο 5 παράγραφος 3 και το άρθρο 12 παράγραφος 1 στοιχείο β), Εκτιμώντας: ότι το άρθρο 4 του κανονισμού (ΕΟΚ) αριθ. 1676/85 προβλέπει ότι, στην περίπτωση που μια τιμή μετατροπής μεταβάλλεται, η μεταβολή επηρεάζει τα ποσά για τα οποία η γενεσιουργός αιτία υπάρχει μετά την εφαρμογή της νέας γεωργικής ισοτιμίας και ορισμένα ποσά προσαρμόζονται ανάλογα με τη γεωργική ισοτιμία που ισχύει τη στιγμή κατά την οποία υπάρχει γενεσιουργός αιτία της εν λόγω ενέγειας· ότι το άρθρο 5 του ιδίου κανονισμού προβλέπει ότι στις άλλες περιπτώσεις, εκτός από αυτή κατά την οποία εισπράττονται ή χορηγούνται ποσά κατά τις συναλλαγές ή τα ποσά που εμφαίνονται στα συμφωνητικά, νοείται ως γενεσιουργός αιτία η πράξη με την οποία ολοκληρώνεται ο οικονομικός σκοπός της ενέργειας· ότι οι ειδικές γενεσιουργοί αιτίες του τομέα της ζάχαρης έχουν καταρτισθεί με τον κανονισμό (ΕΟΚ) αριθ. 3016/78 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2750/86 (6)· ότι οι κανονισμοί του Συμβουλίου (ΕΟΚ) αριθ. 1107/88 (7) και (ΕΟΚ) αριθ. 2250/88 (8) έχουν προβλέψει τη χορήγηση νέων κοινοτικών ενισχύσεων, καθώς και τη χορήγηση εθνικής ενίσχυσης στη βιομηχανία ραφιναρίσματος της ακατέργαστης προτιμησιακής ζάχαρης στο Ηνωμένο Βασίλειο· ότι ο οικονομικός σκοπός της κάθε σχετικής ενίσχυσης, όσον αφορά την ακατέργαστη προτιμησιακή ζάχαρη όπως και την ακατέργαστη ζάχαρη των υπερπόντιων γαλλικών διαμερισμάτων, συνίσταται στο ραφινάρισμα αυτής της ζάχαρης· ότι, όσον αφορά τις εθνικές ενισχύσεις προσαρμογής, που ήδη προβλέπονται στο άρθρο 46 του κανονισμού (ΕΟΚ) αριθ. 1785/81, πρέπει να ορισθεί καλύτερα η γενεσιουργός αιτία λαμβάνοντας ως οικονομικό σκοπό την πραγματοποίηση παραγωγής τεύτλων, ζαχαροκαλάμων και ζάχαρης στα εν λόγω κράτη μέλη· ότι οι ενισχύσεις που θεσπίζονται με τους κανονισμούς (ΕΟΚ) αριθ. 1107/88 και (ΕΟΚ) αριθ. 2250/88 εφαρμόζονται αναδρομικά στην περίοδο εμπορίας 1987/88· ότι έτσι πρέπει, για τη χορήγηση αυτών των ενισχύσεων, να γίνει επίσης δυνατή η εφαρμογή των διατάξεων σχετικά με τη γενεσιουργό αιτία που τις αφορά· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα του κανονισμού (ΕΟΚ) αριθ. 3016/78 τροποποιείται ως εξής: 1. Προστίθεται ο ακόλουθο σημείο VIIα: 1.2 // // // Ποσά // Εφαρμοστέες τιμές συναλλάγματος // // // «VIIα. Ενίσχυση προβλεπόμενη στο άρθρο 9 παράγραφος 4α του κανονισμού (ΕΟΚ) αριθ. 1785/81 // Γεωργική ισοτιμία που ισχύει την ημέρα κατά την οποία τα τεύτλα μεταποιούνται σε ζάχαρη. Στην περίπτωση μετατροπής της τιμής αυτής κατά τη διάρκεια της εν λόγω περιόδου εμπορίας, η εφαρμοστέα τιμή συναλλάγματος ισούται με το μέσο όρο, υπολογισμένο κατά χρονική αναλογία, των πράσινων ισοτιμιών, που ισχύουν κατά την εν λόγω περίοδο 2. Προστίθεται το ακόλουθο σημείο VIIβ: 1.2 // // // Ποσά // Εφαρμοστέες τιμές συναλλάγματος // // // «VIIβ. Προβλεπόμενες ενισχύσεις στο άρθρο 9 παράγραφος 4β του κανονισμού (ΕΟΚ) αριθ. 1785/81 // Γεωργική ισοτιμία που ισχύει την ημέρα του ραφιναρίσματος της εν λόγω ποσότητας ακατέργαστης ζάχαρης για το κράτος μέλος όπου πραγματοποιείται το ραφινάρισμα.» // // 3. Το σημείο XV αντικαθίσταται από το ακόλουθο σημείο: 1.2 // // // Ποσά // Εφαρμοστέες τιμές συναλλάγματος // // // «XV. Ενισχύσεις προβλεπόμενες στο άρθρο 46 παράγραφοι 1 ως 4 του κανονισμού (ΕΟΚ) αριθ. 1785/81 // Γεωργική ισοτιμία που ισχύει την 1η Ιανουαρίου της περιόδου εμπορίας κατά τη διάρκεια της οποίας παράγονται τα τεύτλα ή το ζαχαροκάλαμο και η ζάχαρη.» // // 4. Προστίθεται το ακόλουθο σημείο XVα: 1.2 // // // Ποσά // Εφαρμοστέες τιμές συναλλάγματος // // // «XVα. Ενίσχυση προβλεπόμενη στο άρθρο 46 παράγραφος 6 του κανονισμού (ΕΟΚ) αριθ. 1785/81 // Γεωργική ισοτιμία που ισχύει την ημέρα του ραφιναρίσματος ακατέργαστης προτιμησιακής ζάχαρης για το εν λόγω κράτος μέλος.» // // Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται, με εξαίρεση το σημείο 3 του άρθρου 1, από την περίοδο εμπορίας 1987/88. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 18 Οκτωβρίου 1988.

[Source: multi_eurlex | Tokens: 4491]